cyanic-selkie/wikianc huggingface dataset:
সাঈদ বিন নাসের আলগামদী
প্রাথমিক জীবন এবং শিক্ষা
আলগামদি ২৮ ডিসেম্বর ১৯৬১ সালে সৌদি আরবে জন্মগ্রহণ করেন। ১৯৮২ সালে, তিনি কলেজ অফ শরিয়া অ্যান্ড ফান্ডামেন্টালস অফ রিলিজিয়ন থেকে স্নাতক ডিগ্রি সম্পন্ন করেন। তারপর ১৯৯০ সালে, তিনি ইমাম মোহাম্মদ ইবনে সৌদ ইসলামিক ইউনিভার্সিটি (আইএমএসআইইউ) থেকে ইসলামী ধর্ম এবং সমসাময়িক ধর্মীয় মতবাদে স্নাতকোত্তর ডিগ্রি অর্জন করেন। পরে, ১৯৯৯ সালে তিনিকিং খালিদ বিশ্ববিদ্যালয় থেকে তিনি ইসলামী ধর্ম এবং সমসাময়িক ধর্মীয় মতবাদে পিএইচ.ডি. অর্জন করেন।
কর্মজীবন
তিনি পরিভাষা, সংস্কৃতি ধাক্কা, ধর্মদ্রোহীতা, আল্লাহর বৈশিষ্ট্য, ভবিষ্যদ্বাণী, আদর্শ, বিশ্বাস এবং প্রচারকসহ বিভিন্ন ক্ষেত্রে প্রকাশনা তৈরি করেছেন এবং বই লিখেছেন।
মুহাজাতের কর্নারে তার রচিত অনেক প্রবন্ধ খুব স্বীকৃত ও সম্মানিত। তিনি আওয়াসিম কর্নারে প্রকাশিত হওয়া আল-রিসালা পত্রিকার জন্যও লিখেছেন।
তিনি ২০২২ সাল পর্যন্ত, আলগামদি সানাদ হিউম্যান রাইটস ফাউন্ডেশনের বোর্ড অফ ট্রাস্টিজের চেয়ারম্যান এবং বৈজ্ঞানিক গবেষণা ইউনিটের সুপারভাইজার হিসেবে কাজ করছেন। এছাড়াও তিনি মুনতাদা আল-উলামার সাধারণ সম্পাদক হিসেবে দায়িত্ব পালন করছেন।
গবেষণা এবং লেখা
২০০০ সালে, আলগামদি কিং খালিদ ইউনিভার্সিটিতে কিভাবে একাধিক সভ্যতার মধ্যে সংলাপ পরিচালনা করা যায় নামক একটি প্রকল্পে সহযোগিতা করেছিলেন। একই বছরে, তিনি সমসাময়িক বিজ্ঞান থেকে আমাদের কী নেওয়া উচিত এবং নেওয়া উচিত নয় প্রকল্পের উপর গবেষণা করেন, যা বিশ্ববিদ্যালয়ের একটি বক্তৃতায় উল্লেখ করা হয়েছিল।
তিনি ২০১৬ সালে,আল-মদিনা এবং আল-রিসালা পত্রিকার জন্যও লিখেছেন।
প্রকাশনা
তার প্রকাশনার মধ্যে রয়েছে:
টাইমস স্কয়ার
টাইম্‌স স্কয়ার মার্কিন যুক্তরাষ্ট্রের নিউ ইয়র্ক শহরের কেন্দ্রস্থলে ম্যানহাটনে অবস্থিত একটি সড়ক চত্বর। টাইমস স্কয়ার নিয় ইয়র্ক শহরের অন্যতম প্রধান বাণিজ্যিক এলকা। একে 'পৃথিবীর সড়ক সংযোগস্থল' বলা হয়। এটি বিশ্বের অন্যতম ব্যস্ত পথচারী সংযোগস্থল এবং বিশ্ব বিনোদন শিল্পের অন্যতম প্রধান কেন্দ্র। ট্রাভেল+লেইজার ম্যাগাজিন টাইমস স্কয়ারকে বিশ্বের সবচেয়ে বেশি পরিদৃষ্ট পর্যটন স্থল হিসেবে অভিহিত করেছে। প্রতিদিন প্রায় ৩ লক্ষ মানুষ টাইমস স্কয়ার দিয়ে যাতায়াত করে। এই এলাকাটি রঙ-বেরঙের বৈদ্যুতিক আলোকসজ্জ্বা ও প্রোজ্জ্বল সাইনবোর্ডের কারণে বিখ্যাত। প্রতিবছর এখানে জাঁক জমকের সাথে খ্রিস্টীয় নববর্ষ উদযাপিত হয়ে থাকে।
অবস্থান
টাইম্‌স স্কয়ারের অবস্থান ম্যানহাটানের মধ্যবর্তী অংশের পশ্চিম দিকে। এর সীমানা হলো পূর্বে ৬ষ্ঠ অ্যাভিনিউ, পশ্চিমে ৮ম অ্যাভিনিউ, উত্তরে হলো পশ্চিম ৫৩তম স্ট্রিট, এবং দক্ষিণে হলো পশ্চিম ৪০তম স্ট্রিট।
মো. কেরামত আলী
'''মো. কেরামত আলী''' (১৯০১-১৯৬৯) একজন বাঙালী রাজনীতিবিদ, ব্যবসায়ী ও দানশীল ছিলেন। ১৯৫৪ সালে প্রাদেশিক পরিষদ নির্বাচনে যুক্তফ্রন্ট এর কৃষক শ্রমিক পার্টি হতে এম এল এ নির্বাচিত হন। ১৯৬৫ সালে পাকিস্তান জাতীয় পরিষদ নির্বাচনে  এম এন এ নির্বাচিত হন।
শৈশব ও পড়ালেখা
মৌলভী কেরামত আলী মৌলভীবাজার জেলার কমলগঞ্জ উপজেলার বাদে সোনাপুর অঞ্চলে ১৯০১ সালে মুসলিম পরিবারে জন্মগ্রহণ করেন। তাঁর পিতা মৌলভী মোঃ সফাত আলী এবং মাতা মোছাঃ মরিয়ম বিবি। সাত ভাই-বোনদের মধ্যে তিনি বড়।
মৌলভী কেরামত আলী বাল্যকালে গ্রামের পাঠশালা বিদ্যালয় থেকে শিক্ষাজীবন শুরু করেন, অত্র প্রতিষ্ঠান থেকে প্রাথমিক পর্যায় শেষ করে জুনিয়র হাইস্কুলে ভর্তি হন এবং মাইনার (ষষ্ঠ) পর্যন্ত পড়ালেখা করে প্রাতিষ্ঠানিক পড়ালেখা শেষ করেন।এছাড়াও তিনি স্থানীয় মক্তবে  আরবী, ফারসী ও উর্দু শিক্ষাগ্রহণ করেন।
কর্মজীবন
১৯৩০-১৯৩২ সালে বনজমহালের ব্যবসা শুরু করেন।তৎকালীন পূর্বপাকিস্তান সরকারের বনবিভাগ জুড়ি রেঞ্জ,রাজকান্দি রেঞ্জ ও রঘুনন্দন রেঞ্জের অধিকাংশ বনজমহাল ক্রয় করেছেন বনজমহালের পাশাপাশি পাট, চা, ইট, জ্বালানী, মেশিনারী সামগ্রীর ব্যবসা শুরু করেন। তৎকালীন সময় তিনি বর্তমান সিলেট বিভাগের মধ্যে প্রসিদ্ধ কেরামতনগর ইন্ডাস্ট্রিজ কর্পোরেশন (কে.আই.সি), কেরামতনগর, কমলগঞ্জ নামক ব্যবসা প্রতিষ্ঠান প্রতিষ্ঠা করেন এবং দেশ-বিদেশে সরবরাহ করতেন।তৎকালীন পূর্বপাকিস্তানের মধ্যে বিভিন্ন গুরুত্বপূর্ণ জায়গায় তিনি পাট ও বনজমহালের (বাশ ও গাছ) অফিস স্থাপন করেন। জায়গা গুলোর মধ্যে উল্লেখযোগ্য কয়েকটির নাম হলঃ নারায়ণগঞ্জ, ঢাকা (প্রধান অফিস), মনুমুখ, আশুগঞ্জ, তামাকপট্টি, ফান্দাউক। তিনি লন্ডনের ডান্ডি শহর ও আদমজি জুটমিলসহ অন্যান্য জুটমিলে পাট রপ্তানি করতেন।তৎকালীন সরকারের শিল্পখাত, কৃষিখাত ও পাটখাতসহ বিভিন্নধরনের বাণিজ্য ও রপ্তানির কাজ করেন। কাজের অংশ হিসেবে বিশ্বের সতেরটিরও অধিক দেশে সফর করেন।
রাজনৈতিক জীবন
তিনি একজন রাজনৈতিক ব্যক্তি ছিলেন। ১৯৪৫ সালে এডভোকেট জসিম উদ্দিনকে সাথে নিয়ে কৃষাণ লীগ গঠন করেন।১৯৪৬ সালে অনুষ্ঠিত আইন পরিষদ র্নিবাচনে কৃষাণ লীগ থেকে মনোনয়ন নিয়ে  আইন পরিষদ সদস্য পদপ্রার্থী হিসেবে প্রতিদ্বন্দিতা করে পরাজিত হন। ১৯৫৩ সালে শেরে বাংলার নেতৃত্বে ‘কৃষক শ্রমিক পার্টি’র প্রতিষ্ঠাকালে মূখ্যভূমিকা পালন করেন। ১৯৫৪ সালে অনুষ্ঠিত পাকিস্তান প্রাদেশিক পরিষদ র্নিবাচনে যুক্তফ্রন্ট এর কৃষক শ্রমিক পার্টি থেকে মনোনয়ন নিয়ে পাকিস্তান প্রাদেশিক পরিষদ সদস্য হিসেবে প্রতিদ্বন্দ্বিতা করে এম.এল.এ র্নিবাচিত হন।
১৯৫৪ সালের ২৪ অক্টোবর যুক্তফ্রন্ট সরকার গঠনের প্রায় দুই মাস পর তৎকালীন কেন্দ্রীয় সরকার জরুরী অবস্থা জারীর মাধ্যমে যুক্তফ্রন্ট সরকারকে বাতিল করে এবং মো. কেরামত আলী ও শেখ মুজিবুর রহমান সহ ৩৫ জন যুক্তফ্রন্ট নেতাকর্মীকে গ্রেফতার করে জেলহাজতে প্রেরণ করে। পরর্বতীতে ১৯৫৫ সালের ৬জুন সকল বন্দিদের সাথে কেরামত আলীও মুক্তি পান।
আইয়ুব খান গঠিত কনভেনশন মুসলিমলীগ থেকে মনোনয়ন নিয়ে আলহাজ্ব কেরামত আলী ১৯৬৫ সালে অনুষ্ঠিত পাকিস্তান জাতীয় পরিষদ নির্বাচনে সিলেট-৩ আসন থেকে প্রতিদ্বন্দ্বিতা করে পাকিস্তান জাতীয় পরিষদ সদস্য নির্বাচিত হন। জাতীয় নির্বাচনে তাঁর সাথে প্রতিদ্বন্দ্বিতা করেন সিলেট অঞ্চলের হুমায়ূন রশীদ চৌধুরী মাতা জনাব সিরাজুন নেসা ও মৌলভীবাজার জেলার পৃথিমপাশা এলাকার প্রথিতযশা জমিদার নবাব আলী আমজাদ খানের পুত্র নবাব আলী সফদার খান রাজা।
উল্লেখযোগ্য কর্মকাণ্ড
এছাড়া তিনি সমাজসেবা মূলক বহুকাজ করেছেন তৎকালীন সময়।
পারিবারিক জীবন
জুলেখা খাতুনের সাথে বিবাহ বন্ধনে আবদ্ধ হন। তাঁদের ৩ ছেলে ও ৪ মেয়ে।
মৃত্যু
১৯৬৯ সালের ৩ নভেম্বর মৃত্যু বরণ ৬নভেম্বর তাঁর প্রতিষ্ঠিত সফাত আলী মাদ্রাসার ভিতর অবস্থিত হিফজখানার পাশে সমাহিত করা হয়।
শোভনা মোস্তারি
শোভনা মোস্তারি একজন বাংলাদেশি ক্রিকেটার । ২০১৮ সালের এপ্রিল মাসে, দক্ষিণ আফ্রিকার নারী দলের প্রতিপক্ষে তাদের সিরিজের জন্য বাংলাদেশ জাতীয় মহিলা ক্রিকেট দলে নাম লেখান। ১৪ মে ২০১৮ সালে তিনি দক্ষিণ আফ্রিকা জাতীয় মহিলা ক্রিকেট দলের প্রতিপক্ষে বাংলাদেশ মহিলা ক্রিকেট ওয়ানডে ক্রিকেটে (ডব্লিউডিআই) অভিষেক করেন। আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।
কচাকাটা ইউনিয়ন
কচাকাটা ইউনিয়ন বাংলাদেশের কুড়িগ্রাম জেলার নাগেশ্বরী উপজেলার দুধকুমার নদীর পূর্বে, আসাম সীমান্তে, ব্রহ্মপুত্র নদীর উত্তর ধারে অবস্থিত একটি প্রশাসনিক ইউনিয়ন।
এইচ.এম.পি উচ্চ বিদ্যালয়, সুনামগঞ্জ
thumb এইচ.এম.পি উচ্চ বিদ্যালয় সুনামগঞ্জে ১৯৩৭ ইংরেজি সনে স্থাপিত হয়। এটি ব্রিটিশ ভারতীয় আমলের প্রাচীনতম ও ঐহিত্যবাহী বিদ্যাপীঠ।সুনামগঞ্জ শহরের কেন্দ্রস্থলে, সুনামগঞ্জ স্টেডিয়ামের পাশে অবস্থিত।
ইতিহাস
এইচ.এম.পি.উচ্চ বিদ‌্যালয় এর পূর্ণ নাম হচ্ছে হাজী মকবুল পুরকায়স্থ উচ্চ বিদ‌্যালয়। বিদ‌্যালয়টি সুনামগঞ্জ শহরের প্রাণ কেন্দ্রে সুনামগঞ্জ স্টেডিয়ামের পূর্ব পাশে অবস্থিত।
প্রতিষ্ঠায় পটভূমি
এইচ.এম.পি.উচ্চ বিদ‌্যালয় ১৯৩৭ খ্রিঃ প্রতিষ্ঠিত হয়।
শিক্ষাক্রম
এইচ.এম.পি.উচ্চ বিদ‌্যালয় এন্ড কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীদের নিজ পছন্দমত বিভাগ নির্বাচনের স্বাধীনতা রয়েছে ।
শিক্ষা কার্যক্রম
এইচ.এম.পি.উচ্চ বিদ‌্যালয় এন্ড কলেজ জাতীয় শিক্ষাক্রমের অধীনে প্রাথমিক, নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা মাধ্যমে শিক্ষাদান করে থাকে। বিজ্ঞান বিভাগের জন্য এই প্রতিষ্ঠানে আছে পদার্থ বিজ্ঞান ল্যাব, রসায়ন ল্যাব, জীব বিজ্ঞান ল্যাব। এছাড়াও সকলের প্রয়োজন মোতাবেক রয়েছে কম্পিউটার ল্যাব। কলেজে একটি সমৃদ্ধ গ্রন্থাগার আছে। গ্রন্থাগারে দৈনিক, সাপ্তাহিক, পাক্ষিক এবং মাসিক পত্র-পত্রিকা ছারাও প্রায় ৫ হাজার বই আছে। গ্রন্থাগারকে ক্রমাগত সমৃদ্ধ করা হচ্ছে এবং তা ধীরে ধীরে একটি মানসম্মত গ্রন্থাগারে পরিনত হচ্ছে।
সাংস্কৃতিক অনুষ্ঠান
বছরের শুরুতে শীতকালীন বার্ষিক ক্রীড়া প্রতিযোগিতা অনুষ্ঠিত হয়।
খেলাধুলা
বছরের শুরুতে শীতকালীন বার্ষিক ক্রীড়া প্রতিযোগিতা অনুষ্ঠিত হয়।
স্কাউট
উক্ত প্রতিষ্ঠানে রয়েছে স্কাউট এর কার্যক্রম। প্রতিষ্ঠানের সকল প্রকার প্রোগ্রামে স্কাউট সদস্যরা বিশেষ ভূমিকা পালন করে আসছে।
গৌরিপুর সুবল আফতাব উচ্চ বিদ্যালয়
গৌরিপুর সুবল আফতাব উচ্চ বিদ্যালয়টি দাউদকান্দি উপজেলার গৌরিপুরে অবস্থিত একটি ঐতিহ্যবাহী মাধ্যমিক বিদ্যালয়। এটি অত্র এলাকার সবচেয়ে পুরাতন বিদ্যালয়।
ভৌত অবকাঠামো
বিদ্যালয়ের তিনটি আলাদা ভবন আছে।
বিদ্যালয়ের ইউনিফর্ম
ছেলেদের মেয়েদের
ইতিহাস
বিংশ শতাব্দীর শুরু দিকে গলিয়ারচর নিবাসী মৌলভী ওয়াজউদ্দীন আহমেদ অত্র এলাকায় কোরআন ও হাদীস শিক্ষার মাধ্যমে শিক্ষা প্রসারের লক্ষ্যে মক্তব রূপে বিদ্যাপীঠ তৈরি করেন।বর্তমানে একটি আধুনিক বিদ্যালয়ের রূপ লাভ করেছে। সময়ের সাথে তাল রেখে এই বিদ্যাপীঠটি পরিবর্তন ও পরিবর্ধন হতে থাকে। ১৯১৯ খ্রিষ্টাব্দে প্রাথমিক বিদ্যালয়ে উন্নীত হয়। ১৯৪২ খ্রিষ্টাব্দে কলিকাতা বিশ্ববিদ্যালয়ের অধীনে উচ্চ বিদ্যালয় হিসেবে স্বীকৃত হয়। মরহুম ডা. শামসুল হুদার উদ্যোগে উচ্চ বিদ্যালয় প্রতিষ্ঠার প্রাক্কালে স্থান ও অর্থ দান করায় স্বর্গীয় বাবু সুবল চন্দ্র সাহা ও মরহুম আফতাব উদ্দিন আহমেদ এর নাম শুরু থেকেই জড়িয়ে বিদ্যালয়ের নামকরণ করা হয় গৌরীপুর সুবল-আফ্তাব উচ্চ বিদ্যালয়। হিন্দু ও মুসলিমের স্বতঃস্ফূর্ত দানে গড়ে উঠা এই বিদ্যালয় শিক্ষার আলো ছড়ানোর পাশাপাশি এই অঞ্চলের হিন্দু-মুসলিমের পারস্পরিক সৌহার্দ্য-সম্প্রীতির এক অনবদ্য দৃষ্টান্ত উপস্থাপন করে চলছে।
ভর্তি তথ্য
প্রতি বছর জানুয়ারী মাসে রেগুলার ভর্তি কার্যক্রম শুরু হয়। ষষ্ঠ শ্রেণীতে ভর্তির আগে অবশ্যই ভর্তি পরীক্ষার মাধ্যমে উত্তির্ণ হতে হয়। ভর্তি ফরম অনলাইন এবং বিদ্যালয় থেকে অফলাইন উভয় পদ্ধতিতে পুরণ করা যায়। নির্দিষ্ট তারিখে ভর্তি পরীক্ষায় অংশগ্রহণের পর উত্তির্ণ ভর্তিচ্ছুদের ভর্তি কার্যক্রম শুরু হয়। ভর্তির সময় প্রশংসাপত্র সহ দুই কপি পাসপোর্ট সাইজ ছবি এবং যাবতীয় কাগজপত্র জমা দিতে হয়। ষষ্ঠ শ্রেণী ব্যতিত অন্যান্য শ্রেণীতে ভর্তিচ্ছুরা ট্রান্সফার সার্টিফিকেট সহ আবেদন করতে হয়।
যোগায়োগ
গৌরীপুর সুবল-আফতাব উচ্চ বিদ্যালয়
উপজেলা: দাউদকান্দি
জেলা: কুমিল্লা।
কাজিরাঙ্গা জাতীয় উদ্যানের জলবায়ু
thumb|কাজিরাঙ্গা জাতীয় উদ্যানের প্লাবন তৃণভূমি কাজিরাঙ্গা জাতীয় উদ্যান (Assamese: কাজিৰঙা ৰাষ্ট্ৰীয় উদ্যান, Kazirônga Rastriyô Uddyan) ভারতের আসাম রাজ্যে নগাঁও ও গোলাঘাট জেলায় অবস্থিত একটি বিখ্যাত জাতীয় উদ্যান। এশীয় একশৃঙ্গ গণ্ডারের সবচেয়ে বড় আশ্রয়স্থল কাজিরাঙ্গা ইউনেস্কো স্বীকৃত বিশ্ব ঐতিহ্যবাহী স্থানের একটি। ১৯০৫ সালে একে সংরক্ষিত বনাঞ্চল হিসেবে ঘোষণা করা হয়। বিশ্বের অন্যসব সংরক্ষিত অঞ্চলের তুলনায় কাজিরঙ্গাতে বাঘের ঘনত্ব সবচেয়ে বেশি। ২০০৬ সালে কাজিরঙ্গাকে ব্যাঘ্র সংরক্ষণ ক্ষেত্র হিসেবে ঘোষণা করা হয়। এই উদ্যান এশীয় হাতি, বুনো মহিষ ও বারশিঙ্গার এক বৃহৎ প্রজনন ক্ষেত্র। অসংখ্য পাখি প্রজাতির অনন্য সমাবেশস্থল বলে বার্ডলাইফ ইন্টারন্যাশনাল কাজিরাঙ্গাকে গুরুত্বপূর্ণ পক্ষীক্ষেত্র (Important Bird Area) হিসেবে স্বীকৃতি দিয়েছে।
কাজিরাঙ্গা লম্বা শন (Miscanthus sinensis), জলাভূমি ও ঘন গ্রীষ্মমণ্ডলীয় ও অর্ধ-গ্রীষ্মমণ্ডলীয় প্রশস্তপত্রী বৃক্ষের অরণ্যে পরিপূর্ণ। ব্রহ্মপুত্র নদ, ডিফলু নদী, মরা ডিফলু নদী ও মরা ধানসিঁড়ি নদী, এই চারটি প্রধান নদী এর মাঝখান দিয়ে বয়ে গেছে। পুরো উদ্যানে অসংখ্য ছোট-বড় বিল রয়েছে। ২০০৫ সালে সংরক্ষিত বনাঞ্চল হিসেবে কাজিরাঙ্গা জাতীয় উদ্যানের শতবর্ষপূর্তি উদযাপিত হয়।
প্রধান ঋতু
thumb|কাজিরাঙ্গায় নিয়ন্ত্রিত অগ্নিসংযোগ কাজিরাঙ্গা জাতীয় উদ্যানে ঋতু প্রধানত তিনটি: গ্রীষ্ম, বর্ষা আর শীত। নভেম্বর থেকে ফেব্রুয়ারি পর্যন্ত শীতকাল। শীতকাল শুষ্ক এবং তীব্র নয়। এ সময় সর্বোচ্চ গড় তাপমাত্রা ২৫° সে. থেকে সর্বনিম্ন গড় তাপমাত্রা ৫° সে. পর্যন্ত হয়। অধিকাংশ বিল ও খালগুলো শীতকাল এলে শুকিয়ে যায়। মার্চ থেকে মে মাস পর্যন্ত গ্রীষ্মকাল। গ্রীষ্মকালে সর্বোচ্চ তাপমাত্রা ৩৭° সে. পর্যন্ত হয়। এ সময় প্রচণ্ড গরম থাকে আর পশুপাখিরা জলাশয়ের আশেপাশে থাকে। শুষ্ক মৌসুমগুলোতে বন্যপ্রাণীদের খাদ্যের প্রচণ্ড অভাব দেখা দেয়। জুন থেকে বর্ষাকাল শুরু হয় এবং সেপ্টেম্বর মাস পর্যন্ত স্থায়ী হয়। এই দীর্ঘ বর্ষাকাল কাজিরাঙ্গার বার্ষিক ২,২২০ মিলিমিটার (৮৭ ইঞ্চি) বৃষ্টিপাতের জন্য অনেকাংশে দায়ী। দক্ষিণ-পশ্চিম থেকে আগত মৌসুমী বায়ু বর্ষাকালের প্রধান কারণ। জুলাই থেকে আগস্ট পর্যন্ত সবচেয়ে বেশি বৃষ্টিপাত হয়। এ সময় ব্রহ্মপুত্র নদী ফুলে-ফেঁপে ওঠে এবং উদ্যানের পশ্চিম ভাগের দুই তৃতীয়াংশ তলিয়ে যায়। এসময় বন্যপ্রাণীরা উদ্যানের দক্ষিণাঞ্চল ও পূর্বাঞ্চলের উঁচু ভূমিতে আশ্রয় নেয়। মিকির পর্বতমালা এদের অন্যতম আশ্রয়স্থল। ২০১২ সালের প্রলয়ঙ্করী বন্যায় উদ্যানের প্রায় ৫৪০টি বন্যপ্রাণী ভেসে যায়; এদের মধ্যে ১৩টি গণ্ডার আর বেশিরভাগই প্যারা হরিণ।
ব্রহ্মপুত্র উপত্যকার মাঝামাঝি অঞ্চল পৃথিবীর অন্যতম বৃষ্টিবহুল এলাকা। প্রতিবছর উদ্যানটি ব্রহ্মপুত্র নদের পানিতে প্লাবিত হয়। উদ্যানের প্রাকৃতিক ভারসাম্য রক্ষার ক্ষেত্রে এ বন্যার যথেষ্ট গুরুত্ব রয়েছে। বর্ষা মৌসুমে এমনও দেখা গেছে যে, পাঁচ থেকে দশ দিন পর পরই উদ্যানটি বন্যার পানিতে প্লাবিত হচ্ছে। কাজিরাঙ্গার পশ্চিমাংশের তিন-চতুর্থাংশ (বাগুরি এলাকা) প্রায় প্রতিবছরই বন্যার পানিতে ডুবে যায়।
ঋতুবৈচিত্র্য
ঋতুপরিবর্তনের ফলে কাজিরাঙ্গা জাতীয় উদ্যানে বন্যপ্রাণীদের আশ্রয়স্থল আর পরিবেশের ব্যাপক পরিবর্তন লক্ষ্য করা যায়। শুষ্ক মৌসুমে, বিশেষত শীতকালে এর বেশিরভাগ বিল ও নালাগুলো শুকিয়ে যায়। শুকিয়ে যাওয়া অঞ্চলে বিস্তীর্ণ এলাকা জুড়ে ছোট ঘাসের চাদরের সৃষ্টি হয়। বর্ষার শেষে এসব অঞ্চলগুলো তৃণভোজী প্রাণীদের চারণক্ষেত্র হিসেবে ব্যবহৃত হয়। thumb|পোড়া এলাকায় খাদ্যের খোঁজে হস্তীশাবক উদ্যানের অন্যসব অঞ্চলের লম্বা ঘন ঘাসগুলো ডিসেম্বর-জানুয়ারির মধ্যে শুকিয়ে যায়। দাবানলের ভয়ে উদ্যানের কর্মচারীরা সেসব এলাকার ঘাস নিয়ন্ত্রিতভাবে পুড়িয়ে দেয়। পোড়ানোর পর কিছু কিছু পশু পোড়া অঞ্চলে চলে যায় উষ্ণতা ও পোড়া মূল খাওয়ার লোভে। শীতের শেষের দিকে বৃষ্টিপাত হয় ও পোড়া জায়গায় পুনরায় কচি ঘাস মাথাচাড়া দিয়ে ওঠে। তখন সেসব এলাকায় তৃণভোজী প্রাণীদের আনাগোনা বেড়ে যায়।
তাপমাত্রা বৃদ্ধির সাথে সাথে উদ্যানের ঘাসগুলো বেড়ে ওঠে। মূলগুলো শক্ত হয়ে পড়ে এবং খাওয়ার অনুপযোগী হয়ে যায়। ফলে পশুপাখি সেসব অঞ্চলে বিরল হয়ে যায়। গ্রীষ্মের দাবদাহে পশুরা ক্লান্ত হয়ে যায়। বিভিন্ন ছোট-বড় জলাশয়ের আশেপাশে তখন বিভিন্ন প্রজাতির পশুপাখি নজরে পড়ে। বর্ষাকালে শুষ্ক জলাশয়গুলো আবার ভরে ওঠে। প্রথমে বর্ষার বৃষ্টিপাতে, এবং পরবর্তীতে বন্যার পানিতে কাজিরাঙ্গার এসব জলাশয় পূর্ণ হয়। পানি বাড়ার সাথে সাথে পশুপাখিরা আশ্রয়ের খোঁজে তৃণভূমি ছেড়ে গাছপালা সম্বৃদ্ধ উঁচু এলাকায় সরে যায়। পুরো উদ্যান পানিতে ডুবে গেলে বেশিরভাগ পশুপাখি পার্শ্ববর্তী কার্বি আঙলং পাহাড়শ্রেণী ও অন্যান্য উঁচু এলাকায় সরে যায়।
নির্বাচন বয়কট
নির্বাচন বয়কট বলতে একদল ভোটারদের দ্বারা কোনো নির্বাচনকে বয়কট বা বর্জন করা। এটি একধরনের বিক্ষোভ যেখানে ভোটারগণ অনুভব করেন যে নির্বাচনে জালিয়াতি সম্ভব কিংবা নির্বাচনের ব্যবস্থাটি তাঁদের প্রার্থীদের বিপক্ষে, যে শাসনতন্ত্র নির্বাচন অনুষ্ঠিত করেছে তার কোনো বৈধতা নেই কিংবা প্রার্থীগণ খুব পরিচিত নন। যেসব এখতিয়ারে বাধ্যতামূলক ভোটিং হয়, সেখানে বয়কট করা একধরনের আইন অমান্য বলে বিবেচিত হবে; এছাড়া বয়কটের সমর্থকগণ "উপরের কোনটিই নয়" বলে ভোট দেবেন কিংবা ফাঁকা ভোট জমা দেবেন। বয়কট করা ভোটারগণ সাধারণত এক বিশেষ অঞ্চল বা নৃগোষ্ঠীর অন্তর্গত। এক বিশেষ রাজনৈতিক দল বা প্রার্থী নির্বাচনে লড়াই করতে রাজি হবেন না এবং তাঁর সমর্থকদের ভোট বয়কট করতে বলবেন।
নির্বাচন বয়কট কিন্তু রাজনৈতিক দলের পক্ষে বিপজ্জনক। কম অংশগ্রহণ সবসময় নির্বাচন ফলাফলকে শূন্য করে না এবং জাল ভোটের মাধ্যমে বয়কট করা দলকে ক্ষমতায় অঙ্গ থেকে আরও বিচ্ছিন্ন করবে, যার ফলে তারা রাজনৈতিকভাবে অপ্রাসঙ্গিক হয়ে যেতে পারে।
মিস্টার ওয়ার্ল্ড কোরিয়া
মিস্টার ওয়ার্ল্ড কোরিয়া ( 미스터 월드 코리아  ) একটি বার্ষিক জাতীয় পুরুষ সৌন্দর্য প্রতিযোগিতা যা মিস্টার ওয়ার্ল্ড প্রতিযোগিতায় দক্ষিণ কোরিয়ার প্রতিনিধি নির্বাচন করার জন্য দায়ী।
মিস এবং মিস্টার ওয়ার্ল্ড কোরিয়া ২০১৫ ২০ নভেম্বর পিয়ংচ্যাং-এর আলপেনসিয়া রিসর্টে অনুষ্ঠিত হয়েছিল। বর্তমান শিরোনামধারী হলেন ইম সিউং-জুন, মিস্টার ওয়ার্ল্ড কোরিয়া ২০১৫।
ইতিহাস
২০০৯ সালে, হানকুক ইলবো প্রথম মিস্টার ওয়ার্ল্ড প্রতিযোগীকে পাঠান যিনি কোরিয়ার প্রতিনিধিত্ব করেন। মিস এবং মিস্টার ওয়ার্ল্ড কোরিয়ার প্রেসিডেন্ট হলেন পার্ক জিওং-আহ।
মিস্টার ওয়ার্ল্ডের প্রতিনিধিরা
মিস্টার ওয়ার্ল্ড কোরিয়ার বিজয়ী মিস্টার ওয়ার্ল্ডে তার দেশের প্রতিনিধিত্ব করেন। মিস এবং মিস্টার ওয়ার্ল্ড কোরিয়া অর্গানাইজেশন ২০১০ সালে মিস্টার ওয়ার্ল্ড কোরিয়া বিজয়ীকে মিস্টার ওয়ার্ল্ডে প্রেরণ করে।
হামেস রদ্রিগেজ
হামেস দাবিদ রদ্রিগেজ রুবিও (James David Rodríguez Rubio, ; জন্ম ১২ জুলাই ১৯৯১), সচরাচর হামেস (James, ) নামে পরিচিত, কুকুতায় জন্মগ্রহণকারী একজন কলম্বিয়ান ফুটবলার। বর্তমানে তিনি কাতারের পেশাদার ফুটবল ক্লাব আল রাইয়ান এবং কলম্বিয়া জাতীয় দলের হয়ে খেলছেন।
উইং কিংবা অ্যাটাকিং মিডফিল্ডার হিসেবে তিনি সাধারণতঃ ১০ নম্বর জার্সি পরিধান করে মাঠে নামেন, বর্তমানে এভারটনে ১৯ নম্বর জার্সি পরিধান করেন। আক্রমণে নেতৃত্ব প্রদানকারী হিসেবে সুদক্ষতার কারণে তাকে এল পিবে ভালদেরামার উত্তরাধিকারীরূপে মনে করা হয়।
লিলিয়ান বেতেনক্যুয়ো
লিলিয়ান হেনরিয়েট শার্লট বেটেনকোর্ট (née Schueller;২১ অক্টোবর ১৯২২ - ২১ সেপ্টেম্বর ২০১৭) একজন ফরাসি উত্তরাধিকারী, সোশ্যালাইট এবং মহিলা ব্যবসায়ী ছিলেন। তিনি লোরেয়াল এর প্রধান শেয়ারহোল্ডারদের একজন ছিলেনl. তার মৃত্যুর সময়, তিনি ছিলেন বিশ্বের সবচেয়ে ধনী নারী, এবং $৪৪.৩ বিলিয়ন সম্পদসহ বিশ্বের ১৪তম ধনী ব্যক্তি।
হামেস রদ্রিগেজ
আন্তর্জাতিক ফুটবল
২ জুন, ২০১৪ তারিখে কলম্বিয়ার ২৩-সদস্যবিশিষ্ট দলের অন্যতম সদস্যরূপে ব্রাজিলে অনুষ্ঠিত ২০১৪ সালের ফিফা বিশ্বকাপে খেলার জন্য তাকে মনোনীত করা হয়। হামেসকে তার প্রিয় ১০ নম্বর জার্সি প্রদান করা হয়। প্রতিযোগিতায় কলম্বিয়া দলের উদ্বোধনী খেলায় গ্রিসের বিপক্ষে প্রথম দুই গোলে সহযোগিতা করাসহ শেষ মিনিটের গোলটি করে দলকে ৩-০ ব্যবধানে জয় এনে দেন। এ খেলায় ফিফা কর্তৃপক্ষ তাকে ম্যান অব দ্য ম্যাচের পুরস্কার প্রদান করে। দ্বিতীয় খেলায়ও তিনি তার ধারাবাহিক ক্রীড়াশৈলী অব্যাহত রাখেন। আইভোরি কোস্টের বিপক্ষে হেডের মাধ্যমে গোল করেন। খেলায় তার দল ২-১ ব্যবধানে জয় পায় ও পুনরায় তিনি ম্যান অব দ্য ম্যাচের পুরস্কার লাভ করেন। গ্রুপ পর্বের তৃতীয় খেলায় দূর্বল জাপানের বিপক্ষে হামেস রদ্রিগেজ দ্বিতীয়ার্ধে অতিরিক্ত খেলোয়াড় হিসেবে মাঠে নামেন। শেষ গোলটি করলে তার দল ৪-১ গোলে জয়ী হয়। গ্রুপ পর্ব শেষে ফিফা কর্তৃক সেরা ক্রীড়াশৈলী প্রদর্শনকারী খেলোয়াড়ের মর্যাদা পান তিনি।
২৮ জুন, ২০১৪ তারিখে ১৬-দলীয় দ্বিতীয় রাউন্ডে এস্তাদিও দো মারাকানায় অনুষ্ঠিত খেলায় তার দুই গোলের সুবাধে উরুগুয়ে দল পরাজিত হয় ও প্রতিযোগিতা থেকে বিদায় নেয়। এরফলে বিশ্বকাপের ইতিহাসে কলম্বিয়া দল প্রথমবারের মতো কোয়ার্টার ফাইনালে জায়গা নেয় ও ব্রাজিলের বিপক্ষে প্রতিদ্বন্দ্বিতা করবে। ২০০২ সালের বিশ্বকাপে রোনালদো ও রিভালদো’র পর প্রথম খেলোয়াড়রূপে দলের সবগুলো খেলায় গোল করার কৃতিত্ব প্রদর্শন করেন। এছাড়াও তিনি দ্বিতীয় রাউন্ড পর্যন্ত ৫ গোল করে শীর্ষস্থানীয় গোলদাতার ভূমিকায় অবতীর্ণ হন। তার প্রথম গোলটিকে প্রতিপক্ষীয় উরুগুয়ের ম্যানেজার অস্কার তাবারেজ বিশ্বকাপের অন্যতম সেরা গোলরূপে আখ্যায়িত করেন। এছাড়াও তাবারেজকে বিশ্বকাপের সেরা খেলোয়াড় হিসেবে বর্ণনা করেন। এ খেলায়ও তাকে তৃতীয়বারের মতো ম্যান অব দ্য ম্যাচরূপে আখ্যায়িত করে ফিফা। কোয়ার্টার ফাইনালে শক্তিশালী ব্রাজিল দলের বিপক্ষে পেনাল্টির মাধ্যমে প্রতিযোগিতার ৬ষ্ঠ গোল করেন। কিন্তু এ খেলায় ১-২ গোলে পরাজিত হয়ে প্রতিযোগিতা থেকে বিদায় নেয় কলম্বিয়া দল।
লিলিয়ান বেতেনক্যুয়ো
জীবনী
১৫ বছর বয়সে বাবার সহকারী হিসেবে পারিবারিক ব্যবসায় যোগ দেন লিলিয়ান। বাবা মারা গেলে সাবান উৎপাদন বন্ধ করে প্রসাধনী উৎপাদন করায় মনোযোগ দেন। ১৯৬৩ সালে আকার বেড়ে পাবলিক লিমিটেড কোম্পানিতে রূপ লাভ করলেও লরেলের উত্তরাধিকারসূত্রে সবচেয়ে বড় অংশ শেয়ারের মালিকানা থেকে যায় লিলিয়ানের।
ফোর্বসের র‌্যাঙ্কিং
ফোর্বস 38.8 বিলিয়ন মার্কিন ডলার (28 জুন 2016 অনুযায়ী) আনুমানিক সম্পদ সহ বিশ্বের ধনী ব্যক্তিদের তালিকায় বেটেনকোর্টকে স্থান দিয়েছে। 2016 সাল পর্যন্ত, তিনি বিশ্বের শীর্ষ মহিলা বিলিয়নেয়ার ছিলেন এবং ফ্রান্সের সবচেয়ে ধনী ব্যক্তিও ছিলেন.
২০০৫ সালে, ফোর্বস তাকে বিশ্বের ৩৯তম শক্তিশালী মহিলা হিসাবে বিচার করেছিল.
হাওড়া–নিউ জলপাইগুড়ি রেলপথ
হাওড়া–নিউ জলপাইগুড়ি রেলপথ ভারতের পশ্চিমবঙ্গ রাজ্যের উত্তরবঙ্গের নিউ জলপাইগুড়ি জংশন রেলওয়ে স্টেশনের সাথে হাওড়া জংশন রেলওয়ে স্টেশনকে সংযোগকারী একটি রেলপথ। রেলপথটি উত্তরবঙ্গ এবং আসামের পশ্চিম অংশের মধ্য দিয়ে অগ্রসর হয় গুয়াহাটির সাথে সংযুক্ত হওয়ার জন্য। নৈহটি-ব্যান্ডেল সংযোগটি এই রেলপথটি ব্যবহার করার জন্য কলকাতায় আবস্থিত অন্য একটি টার্মিনাস সিয়ালদহ থেকে আসা ট্রেনগুলিকে অনুমতি দেয়। হাওড়া–নিউ জলপাইগুড়ি রেলপথটি বারহারওয়া-আজিমগঞ্জ-কাটওয়া লুপের একটি প্রধান অংশ ব্যবহার করে। বর্ধমান ও রামপুরহাটের মাধ্যমে অনেক ট্রেন হাওড়া ও নিউ ফারাক্কার মধ্যে একটি বিকল্প রেলপথ ব্যবহার করে। পশ্চিমবঙ্গ ও বিহারের অন্যান্য অংশ এই রেলপথের সাথে যুক্ত। এটি পূর্ব রেলওয়ে এবং উত্তর-পূর্ব সীমান্ত রেলওয়ের প্রশাসনিক অধিক্ষেত্রের অধীনে।
বিভাগ
এই ৫৮৮ কিলোমিটার (৩৬৫ মাইল) রুটটি ছোট ছোট অংশে ভাগ করা হয়েছে:
প্রারম্ভিক সময়কার উন্নয়ন
ব্রিটিশ আমলে উত্তরবঙ্গের সাথে সমস্ত সংযোগ পূর্ব বাংলার মধ্য দিয়ে ছিল। ১৮৭৮ থেকে, শিলিগুড়ি থেকে কলকাতা পর্যন্ত রেলপথ দুই অংশ নিয়ে গঠিত ছিল। প্রথম অংশটি কলকাতা স্টেশন (পরে নামকরণ করা শিয়ালদহ) থেকে পদ্মা নদীর দক্ষিণ তীরের দামুমদিয়া ঘাট পর্যন্ত ১৮৫ কিলোমিটার ইস্টার্ন বেঙ্গল স্টেট রেলওয়ে নিয়ে গঠিত ছিল, এর পর দ্বিতীয় অংশটি নদী অতিক্রম করে নদীর উত্তর তীর থেকে শুরু হয়। নর্থবেঙ্গল রেলওয়ের ৩৩৬ কিলোমিটার দীর্ঘ মিটার গেজ রেলপথ দ্বারা পদ্মা নদীর উত্তর তীরের সারঘাট শিলিগুড়ির সঙ্গে সংযুক্ত ছিল।
পদ্মায় ১.৮ কিলোমিটার দীর্ঘ হার্ডিং ব্রিজ ১৯১২ সালে চালু হয়েছিল। বর্তমানে, এটি দর্শনা এবং পার্বতীপুর ব্রডগেজ রেলপথের পাকশী ও ভেড়ামারা স্টেশন দুটির মাঝে অবস্থিত। ১৯২৬ সালে সেতুর উত্তরের মিটার গেজ বিভাগটি ব্রড গেজে রূপান্তরিত হয় এবং ফলে সমগ্র রেলপথটি ব্রডগেজ হয়ে ওঠে। দেশ বিভাগের আগে ১৯৪৭ সাল অব্দি রেলপথটি যেই রুটে চলাচল করতো:
0 শিয়ালদহ
23 km ব্যারাকপুর
38 km নৈহাটি
74 km রানাঘাট
169 km ভেড়ামারা–হার্ডিঞ্জ ব্রিজ
225 km ঈশ্বরদী
287 km সান্তাহার
342 km হিলি
386 km পার্বতীপুর
430 km নীলফামারী
464.4 km হলদিবাড়ি
489 km জলপাইগুড়ি
529 km শিলিগুড়ি
ট্রেন
এই লাইন দিয়ে চলাচলকারী কয়েকটি গুরুত্বপূর্ণ ট্রেন নিম্নরূপ:
আরও দেখুন
শিয়ালদহ–রানাঘাট লাইন চিলাহাটি-পার্বতীপুর-সান্তাহার-দর্শনা লাইন
তোণ্ডাইনাড়ু
তোন্ডাইনাড়ু (তামিল: தொண்டைநாடு) হল একটি ঐতিহাসিক অঞ্চল। এটি তামিলনাড়ু রাজ্যের উত্তর অংশে অবস্থিত। প্রাচীন পল্লব সাম্রাজ্য যে অঞ্চলে অবস্থিত ছিল সেই অঞ্চলের ৭টি জেলা তোন্ডাইনাড়ুর অংশ। তোন্ডাইনাড়ুর প্রকৃত সীমানা নিয়ে মতভেদ আছে। কেউ কেউ চেন্নাই, তিরুভেলুর, কাঞ্চীপুরম, তিরুবন্নমালাই ও ভিল্লুপুরাম জেলার উত্তরাঞ্চলকে এই অঞ্চলের অন্তর্ভুক্ত করে ভিল্লুপুরমের দক্ষিণাঞ্চল, পুদুচেরি কেন্দ্রশাসিত অঞ্চল ও কোড্ডালুর জেলাকে “নাদুনাড়ু” নামে এক পৃথক অঞ্চলের অন্তর্ভুক্ত করেন। কেউ কেউ ভেলোর জেলা ও নাদুনাড়ু অঞ্চলটি সম্পূর্ণ তোন্ডাইনাড়ুর অন্তর্ভুক্ত করতে চান। অন্ধ্রপ্রদেশ রাজ্যের চিত্তুর ও নেল্লোর জেলাদুটিও এই অঞ্চলের অন্তর্গত।
ইতিহাস
প্রাচীনকালে এই অঞ্চল ইরুলার ও ররবর নামে দুই উপজাতির অধীনে ছিল। খ্রিস্টীয় প্রথম শতাব্দীতে এই অঞ্চল চোম সাম্রাজ্যের অধীনে আসে। তোন্ডাইনাড়ুর রাজধানী ছিল কাঞ্চীপুরম। প্রাচীনকালে এখানে একটি বৌদ্ধ বিশ্ববিদ্যালয় ছিল।
খ্রিস্টীয় তৃতীয় শতাব্দীতে তোন্ডাইনাড়ু ইলান্দিরাইয়ানের অধীনে আসে। তিনিই প্রথম রাজা যিনি “তোন্ডাইমন” উপাধি ব্যবহার করেছিলেন। পি. টি. শ্রীনিবাস আয়েঙ্গার তাঁকে পল্লব সামন্তরাজা হিসেবে উল্লেখ করেছেন। মধ্যযুগীয় পল্লব সাম্রাজ্য অন্ধ্র ও উত্তর তামিলনাড়ু জুড়ে প্রসারিত ছিল। খ্রিস্টীয় চতুর্থ থেকে নবম শতাব্দী পর্যন্ত তাঁদের রাজধানী ছিল কাঞ্চীপুরম। প্রাচীন রাজা আদোনদাই এই অঞ্চল জয় করে ভেল্লারাদের শ্রীশৈলম থেকে এখানে আনেন।
কাবেরী অববাহিকার উত্তরে তোন্ডাইনাড়ু অবস্থিত। দ্বিতীয় চোল রাজা আদিত্য (৮৭১-৯০৭) কাঞ্চীপুরমের পল্লব বাহিনীকে পরাজিত করে এই অঞ্চল জয় করেন।
সরাইল অন্নদা সরকারি উচ্চ বিদ্যালয়
সরাইল অন্নদা সরকারি উচ্চ বিদ্যালয় বাংলাদেশের ব্রাহ্মণবাড়িয়া জেলার একটি উচ্চ বিদ্যালয়। ১৮৭১ সালে প্রতিষ্ঠিত এই বিদ্যালয়টি বাংলাদেশের অন্যতম প্রাচীন শিক্ষা প্রতিষ্ঠান ও সরকারি উচ্চ বিদ্যালয়।
ইতিহাস
১৮৭১ সালে ‘সরাইল মাইনর ইংরেজি স্কুল’ নামে একটি বিদ্যালয় প্রতিষ্ঠা করেন রায় বাহাদুর অন্নদা প্রাসাদ রায়। সময়ের পরিক্রমায় বিদ্যালয়টি তার নামানুসারে ‘সরাইল অন্নদা সরকারি উচ্চ বিদ্যালয়’ নামে নামাঙ্কিত হয়। পরবর্তীতে একই নামে ১৮৭৫ সালে ব্রাহ্মণবাড়িয়ায় আরেকটি বিদ্যালয় প্রতিষ্ঠা করেন অন্নদা প্রাসাদ রায়।
শ্রেণি, বিভাগ ও শাখা সমূহ
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ১২টি শাখা রয়েছে।
শিক্ষা কার্যক্রম
বিদ্যালয়টিতে শুধুমাত্র ছেলেদের অধ্যয়নের সুযোগ থাকে। পূর্বে, ২০১৯ শিক্ষাবর্ষ পর্যন্ত প্রতি বছর নভেম্বর বা ডিসেম্বর মাসে শূন্য আসনে শিক্ষার্থী ভর্তির বিজ্ঞপ্তি প্রকাশ করা হতো। ভর্তি পরীক্ষায় কৃতকার্য শিক্ষার্থীদের তথ্য ১ম ও ২য় মেধাতালিকায় এবং ১ম ও ২য় অপেক্ষমান তালিকায় বিজ্ঞপ্তির মাধ্যমে প্রকাশ করা হতো। ২০২১ ও ২০২২ শিক্ষাবর্ষে করোনা ভাইরাসের অতিমারির কারণে কেন্দ্রীয়ভাবে লটারির মাধ্যমে শিক্ষার্থী নির্বাচন ও ভর্তি কার্যক্রম সম্পন্ন করা হয়।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।
খেলাধুলা ও সহপাঠ্যকর্ম
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
সংঘ
এ বিদ্যালয়ে ০৩টি সংগঠন আছে।
বার্মিংহাম, অ্যালাবামা
বার্মিংহাম মার্কিন যুক্তরাষ্ট্রের অ্যালাবামা রাজ্যের উত্তর মধ্য অঞ্চলের একটি শহর। ২০১৯ সালে আনুমানিক ২,০৯,৪০৩ জন জনসংখ্যার সাথে, এটি অ্যালাবামা সর্বাধিক জনবহুল শহর। বার্মিংহাম অ্যালাবামার সবচেয়ে জনবহুল ও পঞ্চম বৃহত্তম কাউন্টি জেফারসন কাউন্টির আসন। ২০১৮ সালের হিসাবে, বার্মিংহাম-হুভার মহানগর পরিসংখ্যানগত অঞ্চলের জনসংখ্যা ১১,৫১,৮০১ জন, যা এটিকে অ্যালাবামার সর্বাধিক জনবহুল ও আমেরিকা যুক্তরাষ্ট্রের ৪৯তম সর্বাধিক জনবহুল মহানগরে পরিণত করে। বার্মিংহাম একটি গুরুত্বপূর্ণ আঞ্চলিক কেন্দ্র হিসাবে কাজ করে এবং এটি দেশের ডিপ সাউথ, পাইডমন্ট এবং অ্যাপালাচিয়ান অঞ্চলের সাথে যুক্ত।
১৮৭১ সালে, বার্মিংহাম শহরটি গৃহযুদ্ধের পুনর্গঠন পরবর্তী সময়ে, উল্লেখযোগ্য এলিটন'সহ তিনটি খামার শহরগুলির মধ্যে সংযুক্তির মাধ্যমে প্রতিষ্ঠিত হয়। শহরটির নামকরণ করা হয় যুক্তরাজ্যের দ্বিতীয় বৃহত্তম শহর এবং একটি বড় শিল্প নগরী ইংল্যান্ডের বার্মিংহাম শহরের উপর ভিত্তি করে। খনন, লৌহ ও ইস্পাত শিল্প এবং রেল পরিবহনের উপর ভিত্তি করে একটি বড় শিল্পকেন্দ্র হিসাবে বিকশিত হওয়ায় আলাবামা শহরটি তার ছোট প্রতিবেশীদের সাথে যুক্ত রয়েছে। মূল বসতি স্থাপনকারীদের বেশিরভাগই ছিলেন ইংরেজ বংশের। একজন লেখকের দৃষ্টিতে, শহরটিকে এমন একটি জায়গা হিসাবে পরিকল্পনা করা হয়েছিল, যেখানে গ্রামীণ অ্যালাবামা থেকে সস্তা, অ-সংঘবদ্ধ ও আফ্রিকান-আমেরিকান শ্রমিকদের শহরের ইস্পাত কারখানা ও ব্লাস্ট ফার্নেসসমূহে নিযুক্ত করা যেতে পারে, যা এটিকে মধ্য-পশ্চিম ও উত্তরপূর্বের শিল্প শহরসমূহের তুলনায় একটি প্রতিযোগিতামূলক সুবিধা প্রদান করে। [5]
প্রতিষ্ঠা ও প্রারম্ভিক বৃদ্ধি
thumb|right|বার্মিংহামের অ্যাভনডেল মিলসে শিশু শ্রমিক, ১৯১০ সাল, ছবি- [[লুইস হাইন]] thumb|left|এলঅ্যান্ডএন রেল ইয়ার্ড বার্মিংহাম, ১৯০০ সাল
বার্মিংহাম ১৮৭১ সালের ১লা জুন এলিটন ল্যান্ড কোম্পানি দ্বারা প্রতিষ্ঠিত হয়েছিল, যার বিনিয়োগকারীদের মধ্যে তুলা চাষি, ব্যাঙ্কার ও রেলপথ উদ্যোক্তা অন্তর্ভুক্ত ছিল। এটি পূর্বের বেঞ্জামিন পি. ওয়ার্থিংটন প্ল্যান্টেশনের একটি অংশ সহ আলাবামা ও চ্যাতানুগা এবং দক্ষিণ ও উত্তর আলাবামা রেলপথের পরিকল্পিত ক্রসিং এর কাছে প্রচুর পরিমাণে বিক্রি করেছে। সেই চৌরাস্তায় ম্যারে অ্যান্ড অ্যালেন দ্বারা পরিচালিত ট্রেডিং পোস্ট ও কান্ট্রি স্টোর প্রথম ব্যবসা ছিল। রেলপথ ক্রসিং এর স্থানটি লৌহ আকরিক, কয়লা ও চুনাপাথরের–ইস্পাত তৈরিতে ব্যবহৃত তিনটি প্রধান কাঁচামাল–নিকটবর্তী সঞ্চয় ভাণ্ডারের জন্য উল্লেখযোগ্য ছিল।
বিশ্বব্যাপী বার্মিংহামই একমাত্র স্থান, যেখানে তিনটি খনিজ উল্লেখযোগ্য পরিমাণে কাছাকাছি পাওয়া যায়। শুরু থেকেই নতুন শহরটিকে শিল্পের একটি মহান কেন্দ্র হিসেবে পরিকল্পনা করা হয়েছিল। এলিটন ল্যান্ড কোম্পানি হিসাবে সংগঠিত প্রতিষ্ঠাতারা উক্ত স্থানের বিজ্ঞাপনের প্রয়োজনে ইংল্যান্ডের প্রধান শিল্প শহরসমূহের মধ্যে একটি বার্মিংহাম-এর নাম ধার করেছিলেন। কলেরার প্রাদুর্ভাব ও ১৮৭৩ সালে ওয়াল স্ট্রিট দুর্ঘটনার কারণে পরিকল্পিত শহরের বৃদ্ধি বাধাগ্রস্ত হয়েছিল। তবে, এটি কিছুকাল পরেই বিস্ফোরক হারে বিকাশ লাভ করতে শুরু করে।
আলাবামার এলিটন শহর ও আশেপাশের অন্যান্য শহরসমূহ ১৯১১ সালে বার্মিংহামের অন্তর্ভুক্ত হয়। ২০তম শতকের শুরুতে উল্লেখযোগ্য বৃদ্ধি ঘটে, যা বার্মিংহামকে "দ্য ম্যাজিক সিটি" ডাকনাম প্রদান করে, কারণ ডাউনটাউন এলাকাটি স্বল্প-উচ্চতার ভবন বিশিষ্ট বাণিজ্যিক ও আবাসিক জেলা থেকে নব্য-ধ্রুপদী শৈলীর মধ্য-উচ্চতা ও সুউচ্চু ভবন এবং ব্যস্ত স্ট্রিটকার লাইনের একটি ব্যস্ত গ্রিডে পরিণত হয়েছে। শহরের কেন্দ্রীয় উত্তর-দক্ষিণ মেরুদণ্ড ২০তম স্ট্রিট ও পূর্ব-পশ্চিম রেলপথ করিডোর বরাবর প্রসারিত গুদাম ও শিল্প সুবিধাগুলিকে সংযুক্তকারী ১ম অ্যাভিনিউ নর্থের সংযোগস্থলে ১৯০২ সাল থেকে ১৯১২ সালের মধ্যে চারটি বড় অফিস ভবন নির্মিত হয়েছিল। প্রথম দিকের আকাশচুম্বী ভবনসমূহের এই চিত্তাকর্ষক গোষ্ঠীটির ডাকনাম "টি হেভিয়েস্ট কর্নার অন আর্থ" (বাংলা: পৃথিবীতে সবচেয়ে ভারী কোণ) ছিল।
বার্মিংহামে ১৯১৬-এর আয়রন্ডেল ভূমিকম্পে (৫.১ মাত্রা) আঘাত হানে। এলাকার কয়েকটি ভবন সামান্য ক্ষতিগ্রস্ত হয়েছিল। ভূমিকম্পটি আটলান্টা এবং পার্শ্ববর্তী রাজ্য পর্যন্ত অনুভূত হয়েছিল।
thumb|center|upright=3.0|আলাবামার বার্মিংহাম শহরের ১৯১৬ সালে বিস্তৃত দৃশ্য|alt=Panorama of Birmingham, 1916
সর্বোত্তম বেতনের শিল্প চাকরি থেকে বাদ থাকলেও, কৃষ্ণাঙ্গরা গ্রামীণ এলাকা থেকে শহরের বাসিন্দাদের স্থানান্তরের সুযোগের জন্য যোগ দেয়। ১৯৩০-এর দশকের মহামন্দা বার্মিংহামকে বিশেষভাবে মূলধনের উৎস হিসেবে আঘাত করেছিল, যা শহরের বৃদ্ধিকে দ্রুত শুকিয়ে যাওয়ার ক্ষেত্রে জ্বালানি হিসাবে কাজ করেছিল, একই সময়ে যখন কৃষি শ্রমিকরা জমি থেকে বিতাড়িত হয়েছিল এবং কাজের সন্ধানে শহরে তাদের পথ তৈরি করেছিল। নতুন চুক্তি কর্মসূচীসমূহ শহরের অনেক বাসিন্দাকে ডব্লিউপিএ ও সিসিসি কর্মসূচীসমূহয়ে কাজ প্রদান করে, যা শহরের অবকাঠামো ও শৈল্পিক উত্তরাধিকারে গুরুত্বপূর্ণ অবদান রাখে, যার মধ্যে ভলকান'স টাওয়ার ও ওক মাউন্টেন স্টেট পার্কের মতো গুরুত্বপূর্ণ উন্নতি রয়েছে৷
যুদ্ধকালীন ইস্পাতের চাহিদা ও যুদ্ধ-পরবর্তীসময়ে দ্রুত হারে ভবন নির্মাণ (বিল্ডিং বুম) বার্মিংহামকে দ্রুত সমৃদ্ধির দিকে নিয়ে যায়। কাঁচামাল উৎপাদনের বাইরে উৎপাদন বৈচিত্র্যময়। বিদ্যালয়, উদ্যান ও জাদুঘরের মত প্রধান নাগরিক প্রতিষ্ঠানসমূহ তাদের পরিধি প্রসারিত করতে সক্ষম হয়েছিল।
শহরের ক্রমবর্ধমান জনসংখ্যা ও সম্পদ থাকা সত্ত্বেও, এর বাসিন্দাদের রাজ্য আইনসভায় উল্লেখযোগ্যভাবে কম প্রতিনিধিত্ব প্রদান করা হয়েছিল। যদিও রাজ্যের সংবিধানে দশবর্ষীয় আদমশুমারির পরিবর্তন অনুসারে পুনর্বিন্যাস করার প্রয়োজন ছিল, তবে রাজ্য আইনসভা ১৯৭০-এর দশকের প্রারম্ভিক সময় পর্যন্ত গ্রহণ করেনি, যখন একটি যুক্তরাষ্ট্রীয় আদালতের মামলা দ্বারা "এক ব্যক্তি, একটি ভোট" নীতি প্রয়োগ করতে বাধ্য করা হয়েছিল। এছাড়াও, সিনেটের ভৌগোলিক ভিত্তি, যা প্রতিটি কাউন্টিকে একটি আসন দিয়েছে, গ্রামীণ কাউন্টিতে অযথা প্রভাব ফেলেছে। গ্রামীণ কাউন্টির প্রতিনিধিদেরও রাজ্য ভবনে অসম ক্ষমতা ছিল এবং তারা বার্মিংহামের মতো শহুরে জনসংখ্যা কেন্দ্রের উন্নয়নে অবকাঠামো ও অন্যান্য উন্নতির জন্য সহায়তা প্রদান করতে ব্যর্থ হয়। এই সময়ে, সাধারণ পরিষদ তাদের আইন প্রণয়নকারী প্রতিনিধিদের মাধ্যমে রাজ্যের সম্প্রসারণ হিসাবে কাউন্টি সরকার পরিচালনা করে।
২০২০ সালের আদমশুমারি
২০২০-এর মার্কিন যুক্তরাষ্ট্রের আদমশুমারি অনুসারে, শহরে ২,০০,৭৩৩ জন বাসিন্দার, ৯৩,৩০০ জন বাড়ির মালিক ও ৪৬,৮১৬ টি পরিবার ছিল।
অর্থনীতি
বার্মিংহামের প্রথম দিন থেকে, ইস্পাত শিল্প সর্বদা স্থানীয় অর্থনীতিতে একটি গুরুত্বপূর্ণ ভূমিকা পালন করেছে। যদিও বার্মিংহামে ইস্পাত শিল্পের আগের মতো প্রাধান্য আর নেই, তবে ইস্পাত উৎপাদন ও প্রক্রিয়াকরণ অর্থনীতিতে গুরুত্বপূর্ণ ভূমিকা পালন করে চলেছে। ইস্পাত পণ্য প্রস্তুতকারক আমেরিকান কাস্ট আয়রন পাইপ কোম্পানি (এসিআইপিসিও) এবং ম্যাকওয়েন শহরে অবস্থিত। সিএমসি স্টিল, ইউ.এস. স্টিল ও নুকর সহ দেশের বেশ কয়েকটি বৃহত্তম ইস্পাত প্রস্তুতকারকদেরও বার্মিংহামে প্রধান উপস্থিতি রয়েছে। সাম্প্রতিক বছরগুলিতে, স্থানীয় ইস্পাত কোম্পানিসমূহ শহরের ও এর আশেপাশে সম্প্রসারণ ও নতুন কারখানাসমূহে প্রায় $১০০ মিলিয়ন মূল্যের বিনিয়োগের ঘোষণা করেছে। এছাড়াও নির্মাণে ব্যবহৃত চূর্ণ পাথর, বালি ও নুড়ির প্রধান সরবরাহকারী ভলকান ম্যাটেরিয়ালস কোম্পানিও বার্মিংহামে অবস্থিত।
পশ্চিম আফ্রিকা ক্রিকেট দল
পশ্চিম আফ্রিকা ক্রিকেট দল আন্তর্জাতিক ক্রিকেটে চারটি পশ্চিম আফ্রিকান দেশ নাইজেরিয়া, ঘানা, গাম্বিয়া ও সিয়েরা লিওনের প্রতিনিধিত্ব করত। ২০০৩ সালে দল ভেঙে নাইজেরিয়া বেরিয়ে এলে দলটি পুরোপুরি বিলুপ্ত হয়ে যায়।
ফিফটি শেডস (চলচ্চিত্র ধারাবাহিক)
ফিফটি শেডস (ইংরেজি: Fifty Shades) হল ইংরেজ লেখিকা ই. এল. জেমস রচিত ফিফটি শেডস উপন্যাস ত্রয়ী অবলম্বনে নির্মিত তিনটি কামোদ্দীপক রোম্যান্টিক ড্রামা চলচ্চিত্র সংবলিত একটি মার্কিন চলচ্চিত্র ধারাবাহিক। ছবিটির পরিবেশক ছিল ইউনিভার্সাল স্টুডিও এবং অ্যানাস্টেসিয়া স্টিল ও ক্রিস্টিয়ান গ্রে-র চরিত্রে অভিনয় করেছিলেন যথাক্রমে ডাকোটা জনসন ও জেমি ডোরনান। স্যাম টেইলর-জনসন প্রথম ছবিটি পরিচালনা করেন। দ্বিতীয় ও তৃতীয় ছবি দু’টির পরিচালক ছিলেন জেমস ফলি।
প্রথম ছবি ফিফটি শেডস অফ গ্রে মুক্তি পেয়েছিল ২০১৫ সালের ১৩ ফেব্রুয়ারি; দ্বিতীয় ছবি ফিফটি শেডস ডার্কার মুক্তি পায় ২০১৭ সালের ১০ ফেব্রুয়ারি এবং তৃতীয় ছবি ফিফটি শেডস ফ্রিড মুক্তিলাভ করে ২০১৮ সালের ৯ ফেব্রুয়ারি। বিশ্বব্যাপী ছবিটির আয় ছিল ১.৩২ বিলিয়নেরও বেশি মার্কিন ডলার এবং তার ফলে এটি সর্বকালের সপ্তম সর্বাধিক উপার্জনকারী আর-রেটিংযুক্ত ফ্র্যাঞ্চাইজে পরিণত হয়।
মার ডেল প্লাটা
মার ডেল প্লাটা আটলান্টিক মহাসাগরের তীরবর্তী আর্জেন্টিনার একটি শহর। বুয়েনোস আইরেস থেকে দক্ষিণে অবস্থিত এই শহর। মার ডেল প্লাটা বুয়েনোস আইরেসের দ্বিতীয় বৃহত্তম শহর। মার ডেল প্লাটা নামটির অর্থ প্লেট অঞ্চলের সমুদ্র বা প্লেট  অঞ্চলের সাথে সমুদ্রের সংযোগ। শহরটি অন্যতম প্রধান সমুদ্র উপকূল এবং আর্জেন্টিনার বৃহত্তম সমুদ্র-সৈকত। শহরের জনসন্ংখ্যা মোট ৬১৪, ৩৫০ ( অনুযায়ী)। এটি আর্জেন্টিনার ৭ম বৃহত্তম শহর।
বহিঃসংযোগ
মার ডেল প্লাটা
আল-মারকাযুল ইসলামী আস-সালাফী
আল-মারকাযুল ইসলামী আস-সালাফী বাংলাদেশের উত্তরাঞ্চলের রাজশাহী মহানগরীতে অবস্থিত একটি শিক্ষা প্রতিষ্ঠান। মাদ্রাসাটি বাংলাদেশ মাদ্রাসা শিক্ষাবোর্ড ও প্রতিষ্ঠানের নিজস্ব পাঠ্যসূচি তত্ত্বাবধায়নে পরিচালিত। আহলে হাদীছ আন্দোলন বাংলাদেশ-এর আমীর প্রফেসর ড. মুহাম্মাদ আসাদুল্লাহ আল-গালিব মাদরাসাটি প্রতিষ্ঠা করেন।
ক্যাম্পাস
অত্র প্রতিষ্ঠানটি রাজশাহী মহানগরীর নওদাপাড়া আমচত্বরে অবস্থিত। রাজশাহী-নওগাঁ মহাসড়কের দু’পাশে প্রায় সাড়ে দশ বিঘা জমির উপর অবস্থিত প্রতিষ্ঠানটিতে চার তলা ও তিন তলা বিশিষ্ট দু’টি বিরাটাকার ভবন রয়েছে। যার একটি ছাত্রাবাস ও অপরটি একাডেমিক ভবন হিসাবে ব্যবহৃত হচ্ছে। এছাড়া গ্রন্থাগার, কেন্দ্রীয় মসজিদ ও মিলনায়তন নিয়ে চলছে মাদরাসার সমস্ত কার্যক্রম।
ইতিহাস
১৯৮১ খ্রিষ্টাব্দে সর্বপ্রথম স্থানীয় বয়োজ্যেষ্ঠদের উদ্যোগে এখানে একটি হিফয মাদরাসার কার্যক্রম শুরু হয়। অত:পর ১৯৯১ সালে মাদরাসাটি "আল-মারকাযুল ইসলামী আস-সালাফী" নামকরণ করা হয় এবং আধুনিক অবকাঠামোতে পুনর্নির্মিত হয়। বর্তমানে এখানে একটি হিফজখানা, এতিমখানাসহ প্রাথমিক থেকে উচ্চ মাধ্যমিক স্তর পর্যন্ত পাঠদান করা হয়। এছাড়া সর্বোচ্চ স্তরে ‌'দাওরায়ে হাদীছ' বিভাগ চালু রয়েছে। এখানকার শিক্ষা কারিকুলাম বাংলাদেশ মাদরাসা শিক্ষাবোর্ডের অনুসরণে পরিচালিত হচ্ছে।
প্রশাসন
আহলেহাদীছ আন্দোলন বাংলাদেশ-এর কেন্দ্রীয় শিক্ষা বিভাগের অধীনে এটি পরিচালিত হয়। প্রতিষ্ঠার পর থেকে এ পর্যন্ত ৩ জন আলেমে দ্বীন এই মাদরাসার অধ্যক্ষ ছিলেন।
ছাত্র
বর্তমানে মাদরাসার ছাত্র ও ছাত্রী শাখায় আবাসিক-অনাবাসিক প্রায় ২৫০০+ শিক্ষার্থী রয়েছে। আলিম পরীক্ষায় উত্তীর্ণ হওয়ার পর প্রতি বছর কয়েক জন মেধাবী ছাত্র বিশেষ চুক্তির অধীনে মদীনা ইসলামী বিশ্ববিদ্যালয়ে অধ্যয়নের সুযোগ পায়।
দেরগাঁও কমল দুয়রা মহাবিদ্যালয়
দেরগাঁও কমল দুয়রা মহাবিদ্যালয় ভারত এ গোলাঘাট জেলার দেরগাঁওতে অবস্থিত একটি মহাবিদ্যালয়। ১৯৬২ এই মহাবিদ্যালয় স্থাপন করা হয়েছিল। দেরগাঁও কমল দুয়রা মহাবিদ্যালয় ডিব্রুগড় বিশ্ববিদ্যালয়ের অন্তর্ভুক্ত।
পাঠক্রম
দেরগাঁও কমল দুয়রা মহাবিদ্যাল কলা, বিজ্ঞান এবং বাণিজ্য শাখায় আসাম উচ্চতর মাধ্যমিক শিক্ষা সংসদ-এর অধীনে উচ্চতর মাধ্যমিক পাঠ দেয়। এবং এর স্নাতক এবং স্নাতকোত্তর পাঠক্রম ডিব্রুগড় বিশ্ববিদ্যালয়ের অন্তর্ভুক্ত। এর সাথে মহাবিদ্যালয়টি কিছু পেশাদারী শিক্ষাও দেয়। সেগুলি হল:
এছাড়া এখানে ইন্দিরা গান্ধী জাতীয় মুক্ত বিশ্ববিদ্যালয় এবং কৃষ্ণকান্ত সন্দিকৈ রাজ্য মুক্ত বিশ্ববিদ্যালয়ের অধ্যয়ন কেন্দ্র আছে।
অপারেশন পাইথন
অপারেশন পাইথন ১৯৭১ সালের ভারত-পাকিস্তান যুদ্ধের সময়  অপারেশন ট্রাইডেন্টের পর পশ্চিম পাকিস্তানের বন্দর শহর করাচীতে ভারতীয় নৌবাহিনী পরিচালিত একটি নৌ-হামলার ছদ্মনাম। করাচী বন্দরে অপারেশন ট্রাইডেন্টের প্রথম হামলার পর প্রচুর ভারতীয় নৌ-জাহাজের উপস্থিতি দেখে অন্য আরেকটি হামলা পরিকল্পনার কথা আশঙ্কা করে পাকিস্তান তাদের উপকূলবর্তী এলাকায় আকাশপথে নজরদারি জোরদার করে এবং বাণিজ্য জাহাজের সাথে যুদ্ধ জাহাজ মিশিয়ে ভারতীয় নৌবাহিনীকে ধোঁকা দেওয়ার চেষ্টা করে। এই পদক্ষেপের প্রতিক্রিয়ায় ১৯৭১ সালের ৮/৯ ডিসেম্বর ভারত অপারেশন পাইথন পরিচালনা করে। তারা একটি মিসাইল বোট এবং দুইটি ফ্রিগেট নিয়ে করাচী উপকূলের অদূরে নোঙর করা জাহাজগুলোকে আক্রমণ করে। ভারতের কোন ক্ষয়ক্ষতি না হলেও পাকিস্তানি ফ্লিট ট্যাংকার পিএনএস ঢাকা মেরামতের অযোগ্যভাবে ক্ষতিগ্রস্ত হয় এবং কিমারি তেল সংরক্ষণাগার ধ্বংস করা হয়। এছাড়াও এই হামলায় করাচীতে নোঙর করা দুইটি বিদেশি জাহাজও ডুবে গিয়েছিল।
প্রেক্ষাপট
১৯৭১ সালের শেষের দিকে ভারত ও পাকিস্তানের মধ্যে উত্তেজনা বাড়তে থাকে। ২৩ নভেম্বর পাকিস্তান সারাদেশজুড়ে জরুরী অবস্থা জারী করার পর ভারতীয় নৌবাহিনী ওখার কাছাকাছি করাচীর নিকটবর্তী এলকায় টহল দিতে তিনটি মিসাইল বোট পাঠায়। পাকিস্তানি নৌবহরও একই এলাকা দিয়ে টহল দেওয়ায় ভারতীয় নৌবাহিনী নিজেদের জন্য একটি সীমানা রেখা নির্ধারণ করে দেয়, যাতে তাদের বহরের জাহাজগুলো এটি অতিক্রম না করে। পরবর্তীতে ঐ এলাকা সম্পর্কে অভিজ্ঞতা অর্জনে টহলদানকারী নৌকাগুলো পাঠানোর সিদ্ধান্ত যথাযথ বলে প্রমাণিত হয়েছিল। পাকিস্তান ৩রা ডিসেম্বর সীমান্তের কাছে অবস্থিত ভারতীয় বিমানঘাঁটি আক্রমণ করলে আনুষ্ঠানিকভাবে ১৯৭১ সালের ভারত-পাকিস্তান যুদ্ধ শুরু হয়ে যায়।
পূর্ব-প্রস্তুতি
দিল্লিতে পশ্চিম নৌ কমান্ডের পাশাপাশি ভারতীয় নৌ সদরদপ্তর (এনএইচকিউ) কৌশলগতভাবে গুরুত্বপূর্ণ করাচী বন্দর আক্রমণের পরিকল্পনা করে। এজন্য পশ্চিম নৌ কমান্ডের অধীনে একটি আক্রমণকারীদল গঠন করা হয়। আক্রমণকারী দলটিতে ইতমধ্যে ওখা উপকূলের অদূরে পাঠানো তিনটি বিদ্যুৎ-শ্রেণীর মিসাইল বোট সংযুক্ত করা হয়। কিন্তু এরফলে আক্রমণের ব্যাপ্তি  এবং রাডারে নজরদারির পরিধি সীমিত হয়ে গেলে দলটির জন্য অতিরিক্ত সাহায্যকারী জাহাজ নিযুক্ত করার সিদ্ধান্ত নেওয়া হয়। ৪ঠা ডিসেম্বর বিদ্যুৎ-শ্রেণীর তিনটি মিসাইল বোট INS নিপাত (কে৮৬), INS নির্ঘাত (কে৮৯) এবং INS বীর (কে৮২) নিয়ে করাচী স্ট্রাইক গ্রুফ নামে একটি আক্রমণকারী দল গঠন করা হয়। মিসাইল বোটগুলোর প্রত্যকটি  পরিধির মধ্যে আক্রমণে সক্ষম চারটি পি-১৫ টার্মিট সার্ফেস-টু-সার্ফেস মিসাইল, দুইটি অ্যান্টি সাবমেরিন কর্ভেট INS কিলতান (পি৭৯) ও INS কতচাল (পি৮১), এবং একটি ফ্লিট ট্যাংকার INS পোশক দ্বারা সজ্জিত ছিল। দলটির নেতৃত্বে ছিলেন ২৫তম মিসাইল বোট স্কোয়াড্রনের কমান্ডিং অফিসার কামান্ডার বাবরু ভান যাদব
৪/৫ ডিসেম্বর রাতে ভারতীয় নৌবাহিনী করাচী উপকূলে করাচী স্ট্রাইক গ্রুপের মাধ্যমে অপারেশন ট্রাইডেন্ড পরিচালনা করে। এই অপারশনের মধ্য দিয়ে ঐ অঞলে প্রথমবারের মতো অ্যান্টি শিপ মিসাইল ব্যবহার করা হয়েছিল। এতে পাকিস্তানিদের বিপুল ক্ষয়ক্ষতি হয়। ভারতের কোন ক্ষয়ক্ষতি না হলেও পাকিস্তানের একটি মাইনসুইপার, একটি ডেস্ট্রয়ার, গোলাবারুদ বহন করা একটি কার্গো জাহাজ এবং করাচীর একটি তেল সংক্ষণকারী ট্যাংক ধ্বংস করা হয়। অন্য একটি ডেস্ট্রয়ার এতটাই ক্ষতিগ্রস্ত হয়েছিল যে এটি মূলত ব্যবহারের অনুপযোগী হয়ে পড়ে। এই হামলার জবাবে পাকিস্তান বিমান বাহিনী ওখা উপকূলে বোমাবর্ষণ করলে ভারতের মিসাইল বোটের জন্য তেল সরবরাহ ব্যবস্থা, একটি গোলাবারুদের আস্তাকুঁড় এবং মিসাইল বোট জেটি ধ্বংস হয়। ভারতীয় নৌবাহিনী এমন একটি আক্রমণের বিষয়ে পূর্বানুমান করতে পেরে ক্ষয়ক্ষতি এড়াতে নিজেদের মিসাইল বোটগুলো আগে থেকেই অন্য জায়গায় সরিয়ে নিয়েছিল। নিজেদের তেল সরবরাহ ব্যবস্থা ধ্বংস হয়ে যাওয়ায় পাকিস্তানিদের এই আক্রমণের পর অপারেশন পাইথনের পূর্বে ভারতীয়রা আর কোন ধরনের আক্রমণ চালাতে পারেনি।
হামলা
রাত ১১:০০টা (পিকেটি) দলটি তাদের থেকে দূরে কয়েকটি জাহাজ শনাক্ত করে। তাৎক্ষণিকভাবে বিনাশের মধ্যে থাকা চারটি মিসাইল নিক্ষেপ করা হয়। এদের মধ্যে একটি কিমারি অয়েল ফার্মের তেলের ট্যাংকারগুলোতে আঘাত করলে বিশাল বিস্ফোরণ ঘটে। অন্য একটি মিসাইল পানামীয় তেলের ট্যাংকার এসএস গাল্ফ স্টারকে ডুবিয়ে দেয়। তৃতীয় ও চতুর্থ মিসাইলটি পাকিস্তানি নৌ ফ্লিট ট্যাংকার পিএনএস ঢাকা এবং ব্রিটিশ বাণিজ্য জাহাজ এসএস হারম্যাটেনকে ডুবিয়ে দেয়। বিনাশ তার সবগুলো মিসাইল ছোড়ার পর দলটি সবচেয়ে কাছের ভারতীয় বন্দরের দিকে দ্রুত রওনা দেয়।
পরবর্তী অবস্থা
ভারতীয়দের কোন ক্ষয়ক্ষতি না হলেও উভয় অপারেশনের (ট্রাইডেন্ট ও পাইথন) মিসাইল হামলার পর পরবর্তীতে এ ধরনের ক্ষয়ক্ষতি এড়ানোর জন্য পাকিস্তান নৌবাহিনী ব্যাপক প্রতিরক্ষামুলক ব্যবস্থা গ্রহণ করে। রিয়ার এডমিরাল প্যাট্রিক সিম্পসন তাৎক্ষণিকভাবে উদ্ধার অভিযান শুরু করেন। পাকিস্তানি নৌ-অফিসারদের মনোবল অটুট রাখার জন্য তাকে সিতারা-ই-জুরাত পদক প্রদান করা হয়। ভারতীয়রা এই অভিযানের জন্য বিনাশের কমান্ডিং অফিসার লেফটেন্যান্ট কমান্ডার বিজয় জেরাতকে বীর চক্র প্রদান করে। পাকিস্তানের হাই কমান্ড বিস্ফোরণে ক্ষয়ক্ষতি এড়ানোর জন্য জাহাজগুলোকে তাদের পরিত্যক্ত গোলাবারুদের পরিমাণ কমানোর নির্দেশ দেয়। কোন প্রকার নির্দেশনা না পাওয়া পর্যন্ত জাহাজগুলোকে বিশেষ করে রাতের বেলা গভীর সমুদ্রে না যাওয়ার জন্য বলা হয়। এই দুইটি পদক্ষেপ পাকিস্তানি নৌকর্মীদের মনোবল ব্যাপকভাবে ভেঙে দেয়। ভারতীয় নৌবাহিনী সাধিত ক্ষয়ক্ষতির জন্য নিরপেক্ষ বাণিজ্যিক জাহাজগুলো করাচীর দিকে যাত্রা শুরুর পূর্বে ভারতীয় কর্তৃপক্ষের কাছে নিরাপত্তা চাওয়া শুরু করে। নিরপেক্ষ জাহাজগুলো করাচীতে যাওয়া-আসা একপ্রকার বন্ধ করে দেয়। ফলে ভারত প্রকৃতপক্ষে পাকিস্তানের ওপর এক ধরনের নৌ অবরোধ আরোপ করতে সক্ষম হয়েছিল।
জৈব অ্যাসিড
থাম্ব|শক্তিশালী জৈব অ্যাসিড জৈব অ্যাসিড বা Organic acid হল একটি জৈব যৌগ যাতে অম্লীয় বৈশিষ্ট্য বিদ্যমান থাকে; অর্থাৎ জলীয় দ্রবণে H+ আয়ন দান করে। আমরা প্রতিনিয়তই অনেক খাবার খাই যার মধ্যে জৈব এসিড বিদ্যমান। যেমন: আপেল, আনারস (ম্যালিক অ্যাসিড), আঙুর, কমলা, লেবু (সাইট্রিক এসিড), টমেটো (অক্সালিক এসিড), আমলকি (এসকরবিক এসিড)। সাধারণ জৈব যৌগ কার্বক্সিলিক অ্যাসিড সমূহের অম্লীয় ধর্ম তাদের কার্বক্সিল গ্রুপ –COOH এর উপর নির্ভরশীল। OSO3H গ্রুপের সালফানিক এসিডসমূহ অপেক্ষাকৃত দৃঢ এসিড। অনুবন্ধী ক্ষারকের স্থিতিশীলতা অ্যাসিডটির অম্লত্ব প্রকাশ করে। অন্যান্য গ্রুপ যেমন: -OH, এবং ফেনল গ্রুপ ও হালকাভাবে এর অম্লত্ব অনুমোদন করতে পারে। জীব তন্ত্রে কেবল এই গ্রুপগুলোকে জৈব অ্যাসিড হিসেবে মূল্যায়ন করা হয় না। ফল, মূল-এ বেশি জৈব অ্যাসিড থাকে।
কয়েকটি জৈব অ্যাসিড হলো :
১.পাইরুভিক অ্যাসিড ২.পামিটিক অ্যাসিড ৩.ল্যাকটিক অ্যাসিড ৪.টারটারিক অ্যাসিড ৫.সাইট্রিক অ্যাসিড ৬.বিউটানয়িক অ্যাসিড ৭. অক্সালিক অ্যাসিড ৮. এসকরবিক অ্যাসিড ৯.ম্যালিক অ্যাসিড
কাঞ্চীপুরম পঞ্চায়েত সমিতি
কাঞ্চীপুরম পঞ্চায়েত সমিতি হল ভারতের তামিলনাড়ু রাজ্যের কাঞ্চীপুরম জেলার একটি পঞ্চায়েত সমিতি। এই পঞ্চায়েত সমিতির সদর কাঞ্চীপুরম।
জনপরিসংখ্যান
২০১১ সালের জনগণনা অনুসারে কাঞ্চীপুরম পঞ্চায়েত সমিতির জনসংখ্যা ৪৯৭,১৪৯। এর মধ্যে ২৪৮,৬৩২ জন পুরুষ ও ২৪৮,৫১৭ জন মহিলা। লিঙ্গানুপাত প্রতি ১০০০ পুরুষে ১০০০ জন। ৬ বছর বয়সের নিচে শিশুদের মধ্যে ২৪,৩০১ জন পুরুষ ও ২৩,৭৩৭ জন মহিলা।
পাদটীকা
<References/>
তাসমিমা হোসেন
তাসমিমা হোসেন একজন বাংলাদেশী সাংবাদিক এবং বাংলাদেশ জাতীয় সংসদের সাবেক সংসদ সদস্য। তিনি বর্তমানে দৈনিক ইত্তেফাক ও অনন্যা (ম্যাগাজিন) এর সম্পাদক হিসেবে দায়িত্ব পালন করছেন। বাংলাদেশের জাতীয় দৈনিকসমূহের মধ্যে তিনিই প্রথম নারী সম্পাদক হিসেবে দায়িত্ব গ্রহণ করেন।
প্রারম্ভিক ও কর্মজীবন
তাসমিমা হোসেন ১৯৫১ সালে পুরানো ঢাকার গেন্ডারিয়ায় জন্মগ্রহণ করেন। ঢাকা বিশ্ববিদ্যালয় থেকে তিনি উচ্চতর শিক্ষা গ্রহণ করেন। ১৯৯৬ সালের বাংলাদেশের সাধারণ নির্বাচনে তিনি পিরোজপুর-২ আসন থেকে সংসদ সদস্য নির্বাচিত হন। ১৯৮৮ সাল থেকে ২০১৪ সাল পর্যন্ত তিনি ‘অনন্যা’ নামে একটি পাক্ষিক সাময়িকী সম্পাদনা ও প্রকাশ করেছেন। ২০১৪ সালে তিনি দৈনিক ইত্তেফাক পত্রিকার ভারপ্রাপ্ত সম্পাদক হিসেবে দায়িত্ব গ্রহণ করেন এবং ২০১৮ সালের জুলাইয়ে তিনি সম্পাদক হিসেবে দায়িত্ব গ্রহণ করেন।
ব্যক্তিগত জীবন
ব্যক্তিগত জীবনে তাসমিমা হোসেন ঢাকা বিশ্ববিদ্যালয়ে অধ্যয়নরত অবস্থায় আনোয়ার হোসেন মঞ্জুর সাথে বিবাহ বন্ধনে আবদ্ধ হন। যিনি শেখ হাসিনার তৃতীয় মন্ত্রীসভায় পানি সম্পদ মন্ত্রণালয়ের মন্ত্রী হিসেবে দায়িত্ব পালন করেন। এই দম্পত্তির চার সন্তান রয়েছে।
লুইজ ভাজ দি কামোঁইশ
লুইজ ভাজ দি কামোঁইশ (Luís Vaz de Camões, আ-ধ্ব-ব: [luˈiʒ ˈvaʒ dɨ kaˈmõjʃ], আনু. ১৫২৪/১৫২৫, লিসবন - ১০ই জুন ১৫৮০, লিসবন) পর্তুগালের জাতীয় কবি। তিনি পর্তুগিজ ভাষার সর্বশ্রেষ্ঠ কবি ও পাশ্চাত্য সাহিত্যের অন্যতম উজ্জ্বল নক্ষত্র হিসেবে পরিচিত। কাব্য রচনার দক্ষতার বিচারে তাঁকে ইংরেজি ভাষার কবি শেকসপিয়র, ফরাসি ভাষার কবি মলিয়ের, গ্রিক ভাষার মহাকবি হোমার বা ইতালীয় ভাষার মহাকবি দান্তে-র সাথে একই কাতারে স্থান দেওয়া হয়েছে। তাঁকে ১৬শ শতকে ইউরোপের সেরা গীতিকবি বলা হয়।
কামোইঁশ কবিতা রচনাতে তাঁর মাতৃভাষা পর্তুগিজ ভাষার কবিতায় ব্যবহৃত ছন্দের বিভিন্ন মাত্রা (metres) যেমন কাঁসোঁয়া (cançõa), কাঁতিগা (cantiga), এঁদিচা (endecha), মুতিশ (motes), ত্রুভা (trova) এবং ভোলতা (volta), ইত্যাদির পাশাপাশি রেনেসাঁস পর্বের ইতালীয় কাব্যের বিভিন্ন রূপ যেমন অন্ত্যেষ্টিগাথা, মহিমাগাথা, পল্লীকবিতা, চতুর্দশপদী, অষ্টপদী বীরত্বগাথা (ottava rima), ইত্যাদির ব্যবহারে দক্ষতার পরিচয় দেন। তিনি ছিলেন সম্ভবত আক্ষরিক অর্থেই সাহিত্যের ইতিহাসের সর্বপ্রথম বিশ্বকবি, যার রচনায় ইউরোপ, আফ্রিকা (উত্তর ও পূর্ব আফ্রিকা) ও এশিয়া মহাদেশের (ভারত, ইন্দোচীন, ইন্দোনেশিয়া, চীন) বিভিন্ন স্থানে তাঁর কষ্টার্জিত জীবন-অভিজ্ঞতাগুলির বহিঃপ্রকাশ ঘটেছে। গবেষক ল্যান্ডেগ হোয়াইটের মতে উজ লুজিয়াদাশ কেবল পর্তুগালের জাতীয় মহাকাব্য নয়, দেশ-মহাদেশের সীমানা ছাড়ানো ইতিহাসের প্রথম বিশ্বকাব্য। কামোঁইশের লেখা জটিল; এতে একদিকে যেমন ভারতীয় হিন্দু ও আরব মুসলমান জাতির বিরুদ্ধে খ্রিস্টান পর্তুগিজদের যুদ্ধ ও দেশবিজয়ের বীরত্বগাথার কথা বলা হয়েছে, অন্যদিকে পর্তুগিজ আগ্রাসী উপনিবেশবাদের বিভিন্ন নেতিবাচক দিকও তিনি বিদ্রুপাকারে বিভিন্ন চরিত্রকে দিয়ে বলিয়েছেন।
১৯৮৮ সালে পর্তুগাল ও ব্রাজিলের সরকার যৌথভাবে পর্তুগাজভাষী লেখকদের জন্য একটি বার্ষিক সাহিত্য পুরস্কার ঘোষণা করে, যার মূল্যমান ১ লক্ষ ইউরো; পুরস্কারটির নাম দেওয়া হয় "প্রেমিউ কামোঁইশ" (Premio Camões) অর্থাৎ "কামোঁইশ পুরস্কার"। এটি পর্তুগিজভাষী লেখকদের জন্য সবচেয়ে মর্যাদাবাহী পুরস্কার।
নির্বাচিত ছত্র
উৎস: উজ লুজিয়াদাশ, চতুর্থ খণ্ড (৯৫ ও ৯৭ নং অষ্টপদী)।
কানাডা
কানাডা (Canada) উত্তর আমেরিকার উত্তরাংশে অবস্থিত একটি রাষ্ট্র। এর দশটি প্রদেশ ও তিনটি অঞ্চল ও আটলান্টিক মহাসাগর থেকে প্রশান্ত (ইংরেজি: Pacific প্যাসিফিক) মহাসাগর এবং উত্তরে আর্কটিক মহাসাগর পর্যন্ত বিস্তৃত যা এটি পৃথিবীর দ্বিতীয় বৃহত্তম রাষ্ট্র |
কানাডার অধিকৃত ভূমি প্রথম বসবাসের জন্য চেষ্টা চালায় আদিবাসী জনগোষ্ঠীসমূহ। পঞ্চদশ শতকের শুরুতে ইংরেজ এবং ফরাসি অভিযাত্রীরা আটলান্টিক উপকূল আবিষ্কার করে এবং পরে বসতি স্থাপনের উদ্যোগ নেয়। ফ্রান্স দীর্ঘ সাত বছরের যুদ্ধে পরাজয়ের ফলস্বরূপ ১৭৬৩ সালে উত্তর আমেরিকা য় তাদের সব উপনিবেশ ব্রিটিশদের কাছে ছেড়ে দেয়। ১৮৬৭ সালে, মিত্রতার মধ্য দিয়ে চারটি স্বায়ত্তশাসিত প্রদেশ নিয়ে দেশ হিসেবে কানাডা গঠন করা হয়। এর ফলে আরো প্রদেশ এবং অঞ্চল সংযোজনের পথ সুগম,এবং ইংল্যান্ড থেকে স্বায়ত্তশাসন পাওয়ার প্রক্রিয়া ত্বরান্বিত হয়। ১৯৮২ সালে জারীকৃত কানাডা অ্যাক্ট অনুসারে, দশটি প্রদেশ এবং তিনটি অঞ্চল নিয়ে গঠিত কানাডা সংসদীয় গণতন্ত্র এবং আইনগত রাজ্যতন্ত্র উভয়ই মেনে চলে। রাষ্ট্রের প্রধান রাজা তৃতীয় চার্লস ও রাষ্ট্রের সরকার প্রধান প্রধানমন্ত্রী এবং কানাডার সরকারি ভাষা ইংরেজি ও ফরাসি
কানাডীয় শিল্ড অঞ্চল
উত্তর আমেরিকার উত্তর-পূর্বাংশে যে প্রাচীন শিলা গঠিত ক্ষয়প্রাপ্ত মালভূমি অবস্থান করছে তাকে কানাডীয় শিল্ড অঞ্চল বলা হয়। বিরাট 'V' আকৃতির এই অঞ্চলটি কানাডার উত্তরাংশে হাডসন উপসাগরকে বেষ্টন করে রয়েছে। পৃথিবীর মোট ১১টি শিল্ড অঞ্চলের মধ্যে এটি বৃহত্তম। 'শিল্ড' কথার অর্থ বর্ম বা ঢাল, তবে এক্ষেত্রে এর অর্থ শক্ত পাথুরে তরঙ্গায়িত ভূমিরূপ। অপর নাম - লরেন্সিয় মালভূমি।
ব্যুৎপত্তি
"কানাডা" নামটি সম্ভবত এসেছে সেন্ট লরেন্স ইরোকোয়াইয়ান (St. Lawrence Iroquoian) শব্দ "কানাটা" (kanata) থেকে, যার অর্থ "জেলেদের ক্ষুদ্র গ্রাম", "গ্রাম", অথবা "বসতি"। ১৫৩৫ সালের দিকে, বর্তমান ক্যুবেক শহরের বসবাসকারীরা অভিযাত্রী জ্যাক কার্তিয়ারকে (Jacques Cartier) স্টেইডাকোনা (Stadacona) গ্রামের দিকে পথনির্দশনের সুবিধার্থে শব্দটি ব্যবহার করেছিল । কার্তিয়ার 'কানাডা' শব্দটি ব্যবহার করেছিল শুধুমাত্র গ্রামটি চিহ্নিত করতেই নয়, বরং গ্রাম্য-প্রধান ডোন্নাকোনা (Donnacona) সম্পর্কিত সব কিছু নির্দেশ করতে। ১৫৪৫ সাল নাগাদ, ইউরোপের বই এবং মানচিত্রে এই অঞ্চলকে "কানাডা" হিসেবে নির্দেশিত করা শুরু হয়।